A Fotona Smooth Er:YAG lézerterápia egy olyan szabadalmaztatott, nem invazív, hormonmentes eljárás, mely az intim területeket érintő (inkontinencia, hüvelyszárazság, hüvelytágasság, méhsüllyedés) kellemetlen tüneteket kiváltó állapotot megszünteti. A Fotona 2940 nm hullámhosszon működő Er:YAG non-ablatív lézersugarának hőhatása stimulálja a kollagén-rendeződést és -termelődést a hüvelycsatorna szöveteiben. Ennek eredményeként zsugorodik (feszesedik) a hüvelyfal.
Tanulmányok bizonyítják, hogy csaknem 100%-ban megszűnik a hüvelyszárazság, a hüvelyi komfortérzet fokozódik, a szexuális élet javul, fájdalmatlanná válik. Egy a közelmúltban megjelent tanulmány szerint a hüvelyszárazság kezelésében a RenovaLase terápia hatékonyabb volt, mint a hormonkezelés.
Az intimlézeres kezelés általában két, esetenként három alkalmat jelent, mely között 2-4 hét szünet telik el. Egy kezelés általában 15 percet vesz igénybe, mely idő alatt Ön semmilyen kellemetlenséget, fájdalmat nem érez. A beavatkozás után egy-két napig érezhető hüvelyi diszkomfort, mely általában 2 napon belül elmúlik. A kezelés után nem szükséges megszakítani napi rutinját, néhány nap múlva pedig már a kedvező hatásokat észleli.